**GY.I.K. (ügyfelek részére)**

**Ügyindításra vonatkozó általános kérdések**

1. Hogyan nyújthatom be az adatigénylésre vonatkozó kérelmemet?

Személyesen az MNL ügyfélszolgálatain, valamint bármelyik Kormányablakban. Postai úton saját kezűleg aláírt, az ügytípusnak megfelelő formalizált űrlapon (letölthető innen: <http://mnl.gov.hu/urlapok>). Elektronikus úton SZÜF-ön (Személyre Szabott Ügyintézési Felület, elérhető 2020. április 1-jétől)keresztül. Az e-mailen érkezett megkeresések nem minősülnek hivatalos adatigénylésnek!

1. Mennyi idő múlva kapok választ?

A Magyar Nemzeti Levéltár ügyintézési határideje 30 naptári nap.

1. Milyen adatokat kell megadnom az ügyintézéshez?

Az egyes űrlapokon \*-gal jelöltük a kötelezően kitöltendő mezőket. A kérelmező személyes adatainak megadása mellett meghatalmazás esetén a meghatalmazó személy adatainak kitöltése is kötelező. (Ebben az esetben az aláírt meghatalmazást is csatolni kell az űrlaphoz.)

1. Amennyiben nincsen az adatigénylésének megfelelő formalizált űrlap, hogyan tudom beadni a

kérelmemet?

Ebben az esetben az „egyéb levéltári adatigénylésre” vonatkozó űrlapot kell használni.

**Illetékfizetés, hiánypótlás**

1. Az illetékekről szóló 1990. évi XCIII. törvény alapján 2021. január 1-től a levéltárban őrzött irat alapján kiállított tényt, körülményt igazoló irat kiadása iránt indított eljárásért, a levéltár által készített hitelesített másolat elkészítéséért illetékfizetési kötelezettség nem áll fent.
2. Hány napom van az esetleges hiánypótlás teljesítésére?

A hiánypótlásra 30 naptári nap áll rendelkezésre, de van mód hosszabbítás kérésére is. Amennyiben határidőn túl, vagy nem teljesíti a hiánypótlást, az ügyet a levéltár lezárja és a kérelmet újból be kell nyújtani.

**Panaszkezelés**

1. Panasz esetén hová fordulhatok?

Panasz benyújtására személyesen, szóban a Magyar Nemzeti Levéltár szervezeteinél; személyesen, írásban a Magyar Nemzeti Levéltár szervezeti egységeinél, valamint a Főigazgatói Titkárságon; postai úton a Magyar Nemzeti Levéltár központi postacímén (1250 Budapest, Postafiók 3.), illetve az egyes szervezeti egységek postai címén; elektronikusan ePapíron, a Levéltár Hivatali Kapuján, valamint a Magyar Nemzeti Levéltár központi e-mail címén (titkarsag@mnl.gov.hu) van lehetőség. A panasz bejelentését a Panaszbejelentő nyomtatványon lehet megtenni (letölthető innen: <http://mnl.gov.hu/panaszok_es_kozerdeku_bejelentesek>).

1. Van-e lehetőség fellebbezésre, vagy a döntés csak bírósági úton támadható meg?

Panasz benyújtására van lehetőség a Magyar Nemzeti Levéltárhoz benyújtott adatigényléssel kapcsolatban a titkarsag@mnl.gov.hu címen. Jogorvoslatra bírósági úton van lehetőség.

**Építésre vonatkozó adatigénylés**

1. Honnan szerezhetem be az építtető nevére, és/vagy az építés idejére vonatkozó adatokat?

Magánerős építkezések esetén az ingatlan építtetőjének személye az esetek többségében megegyezik az építés idején az ingatlant birtokló tulajdonos személyével. A tulajdonos személyét a földhivatal nyilvántartásaiból lehet beazonosítani. Az építés idejére szintén tartalmazhatnak releváns információt a földhivatali dokumentumok (pl. építési kölcsön jelzálogbejegyzése mikor történt), lehet következtetni az ingatlan építési anyagából és építési stílusából (pl. Kádár-korszak kocka épülete). Sokszor csak az építés évtizede állapítható meg, de ez már jó kiindulási alap lehet a kereséshez.

1. Amennyiben a földhivatal dokumentumai nem állnak rendelkezésre, vagy nem tartalmazzák a

szükséges információkat, mit lehet tenni, hogy megtudjam, ki és mikor építette az ingatlant?

Az ingatlan környékén, a szomszédok segítségével kell megkísérelni beazonosítani az építés idejét, valamint az akkori tulajdonos nevét. Ez természetesen csak a 20. század második felében épült ingatlanok esetén járható út. A korábbi, 1950 előtt épült ingatlanok és főleg házingatlanok esetében építési engedély és tervdokumentáció megtalálása nem valószínűsíthető.

1. Milyen dokumentumok vannak az ingatlanokra vonatkozóan a levéltár őrizetében?

Az 1950 után épült magánerős, tanácsi, vállalati építésű lakóingatlanok esetében az építési engedély, annak mellékletei és az engedélyezési tervdokumentáció kerülhetett a levéltár őrizetébe. Egyes esetekben kiviteli tervdokumentáció is megtalálható a levéltár őrizetében, amennyiben nagy lakótelepi építkezésről van szó és amennyiben az építőipari vállalat iratanyaga a levéltárba került. Ez területileg eltérő.

1. Minden esetben megtalálható az építési és használatbavételi engedély a levéltárban?

Amennyiben valóban kiadásra került építési és használatbavételi engedély és az elsőfokú építési hatósági jogkört gyakorló hatóság az iratanyagát teljeskörűen átadta a levéltárnak, akkor igen. Amennyiben az engedélyeket ki sem adták (vagy az építésit, vagy a használatbavételit), illetve, ha az átadott iratokban hiány tapasztalható, előfordulhat, hogy a levéltárban nincs meg a keresett engedély. Ebben az esetben a korabeli engedélyt kiállító szerv jogutódját is érdemes felkeresni, hátha még az ő őrizetükben van a kért dokumentum.

**Hadigondozásra vonatkozó adatigénylés**

1. Megkaphatom-e a megyei levéltáraktól hozzátartozóm katonakönyvét és kaphatok-e igazolást

hadifogságáról?

A megyei levéltárak nem őriznek katonakönyveket és hadifogoly-nyilvántartásokat. Katonai szolgálat és hadifogság igazolása ügyében a Hadtörténeti Intézet és Múzeum Központi Irattárát (1076 Budapest, Verseny utca 12., kozponti.irattar@hm.gov.hu) keresheti meg.

1. Milyen típusú igazolásokat tud kiadni a megyei levéltár, amelyet hadiárva vagy hadigyámolt járadék

igényléséhez benyújthatok az illetékes járási hivatal felé?

A levéltárak a hadigondozási eljárással kapcsolatban keletkezett iratok után tudnak kutatást folytatni az őrizetükben lévő iratokban. A hadigondozási eljárás az érintett fél (hadirokkant, hadiözvegy, hadiárva, hadigondozott családtag) hivatalos kérelmére indult meg, tehát nem minden háborús áldozat esetében történt meg családja hadigondozása. Ettől függetlenül eredményes lehet a levéltári keresés a háború okszerű következményeként bekövetkezett halálesetek (főként polgári személyek tekintetében) ügyében is. A háborúból vagy hadifogságból betegen, sérülten hazatért katonák és polgári személyek esetében viszont csak abban az esetben számíthatunk eredményre, ha azok kérelmezték hadirokkanttá nyilvánításukat.

**Hagyatékra vonatkozó adatigénylés**

1. Magánszemélyként, egyenesági leszármazottként kikérhetem-e a rokonom hagyatéki eljárásban

keletkezett iratait a póthagyatéki eljárás megindításához?

A póthagyatéki eljáráshoz szükséges iratokat a közjegyző kéri be a levéltártól, nem szükséges az ügyfélnek eljárnia, de természetesen megteheti, a jogosultság igazolása után.

1. Milyen hagyatékhoz kapcsolódó iratokat őriznek a levéltárak?

A községek által felvett hagyatéki leltárakat és az állami közjegyzők által lefolytatott hagyatéki eljáráshoz kapcsolódó iratokat. Ez utóbbiakat csak abban az esetben, ha a területileg illetékes bíróságok már átadták a dokumentumokat a levéltárnak.

1. Amennyiben nem a levéltárban őrzik a hagyatéki eljárás dokumentumait, hol kell azokat keresni?

Az állami közjegyzők iratai, ha nem a levéltárban vannak, akkor a bíróságok irattárában vagy a területileg illetékes közjegyzői levéltárakban (<https://mokk.hu/ugyfeleknek/a-kozjegyzoi-leveltar-feladatai-es-hataskore-illetekesseg.php>) találhatóak meg.

**Ingatlanra vonatkozó adatigénylés**

1. Az ügyemhez kapcsolódó telekkönyvi bejegyzés iktatószámáról melyik szerv tud nekem

tájékoztatást adni?

Az ügyfél forduljon a területileg illetékes járási kormányhivatal földhivatali osztályához és kérje ki az ingatlanhoz tartozó tulajdoni lap nem hiteles másolatát.

**Jogszolgáltatásra vonatkozó adatigénylés**

1. Ki és milyen módon kérheti ki a levéltár őrizetében található jogszolgáltatási iratanyagok másolatát

(pl. büntető, polgári peres és nemperes, gazdasági, munkaügyi eljárások iratait)?

Magyar állampolgár esetén igazolni kell, hogy a Ptk. 8:1 § (1) bekezdése értelmében közeli hozzátartozó: házastárs, egyeneságbeli rokon, örökbefogadott, mostoha és nevelt gyermek, az örökbefogadó, mostoha- és a nevelőszülő, testvér. Gazdasági társaság tekintetében igazolni kell a képviseletre jogosultságot. Csatolni kell a meghatalmazást, illetve a nyilatkozatot, arról, hogy közeli hozzátartozóként, képviseletre jogosult tagként kéri az iratot.
A kérelem benyújtásakor meg kell adni, hogy melyik bíróság járt el az ügyben (a bíróság megnevezése), a kérelem tárgyát (büntető, polgári peres és nemperes, gazdasági, munkaügyi eljárások, cégeljárás stb.), amennyiben ismert, meg kell adni az ügyirat iktatószámát és az egyéb lényeges információkat is (per esetén résztvevők, tárgyalás ideje stb.).

1. Jellemzően milyen iratok találhatóak a jogszolgáltatási iratanyagok között?

A büntetőügyek dokumentumai ügyészségi és bírósági szakból (ideértve a népbíróságok, népügyészségek iratait is, járási és megyei ügyészségek, bíróságok iratait), polgári peres és nemperes eljárások (pl. válóper) iratai, munkaügyi perek iratai, cégbírósági iratok, felszámolással összefüggő iratok. Egyes levéltárak eltérő mennyiségben és évkörben vettek át iratokat a jogszolgáltatási szervektől, mindig az adott intézmény tud tájékoztatást adni arról, hogy a keresett iratanyag az őrizetében található-e vagy sem.

1. Amennyiben a megkeresésre azt a választ kapjuk, hogy a keresett iratanyag nem található a levéltár

őrizetében, hova lehet fordulni?

Amennyiben a levéltár tájékoztatása szerint a keresett iratanyag nem található az őrizetében, akkor az adott keletkeztető szervhez vagy annak jogutódjához kell fordulni, mert feltehetően még ők őrzik az iratokat.

**Névváltoztatásra vonatkozó adatigénylés**

1. Saját magam vagy felmenőm névváltoztatási iratát keresem. Melyik intézményhez forduljak?

2015. április 1. után lezárt névváltoztatási ügyek iratanyagát három évig az anyakönyvi szerv őrzi;

2004 utáni névváltoztatási iratokat Budapest Főváros Kormányhivatala őriz, 1933–2004 közöttieket a Magyar Nemzeti Levéltár Országos Levéltára. Az 1897–1932 közötti években engedélyezett eredeti névváltoztatási iratok teljes mértékben megsemmisültek, az 1934–1937. közötti iratok igen töredékesen maradtak fenn.

1. Elhunyt rokonom névváltoztatási iratát keresem, de csak az eredeti és a felvett nevet tudom, egyéb

adattal nem rendelkezem. Hogyan kaphatom meg a névváltoztatási határozat másolatát?

A névváltoztatási határozat felkutatásához szükség van a névváltoztatás évének és iktatószámának megadására, amely általában az elhunyt születési anyakönyvi kivonatában utólagos bejegyzésként olvasható. Kérjük, először forduljon az illetékes anyakönyvvezetőhöz a szükséges adatok beszerzése végett.

1. Hagyatéki eljárás vagy egyéb hivatali ügyintézés miatt szükségem van rokonom névváltoztatási

iratának másolatára. A névváltoztatás adatait (eredeti és felvett név, névváltoztatás éve, iktatószáma) ismerem. Milyen feltétellel kaphatom meg az iratmásolatot?

Az irathoz való hozzáférés feltétele a jogosultság igazolása anyakönyvi kivonatokkal, illetve egyéb dokumentumokkal, amelyről a mellékelt táblázatban (ld. Kapcsolódó fájlok) tájékozódhat. Póthagyatéki eljárás esetén a közjegyző is kérheti a levéltártól a szükséges névváltoztatási iratot.

**Tanulóidőre vonatkozó adatigénylés**

1. A levéltár az anyakönyvek alapján kiállít-e bizonyítványt?

Nem, a levéltár az anyakönyvről csak hiteles másolatot készít, ami alapján a meglevő vagy jogutód oktatási intézmény megfelelő tanúsítványt tud kiállítani.